Lav et referat af nedenstående tekst:

Tekst:
Politiet vil gerne tale med folk, der har set biler på havnen i Frederikshavn i nat - helt præcist i nærheden af adressen Langerak 74 i tidsrummet fra klokken 21 onsdag til klokken 8 i morges. Her er stjålet otte styk brugte skrueblade fra fiskekuttere. Skruerne har en samlet værdi af 800.000 kroner. Propellerne var låst inde på en oplagsplads. De er lavet af en mangan-bronce-legering, og de vejer 60 kilo stykket. Nordjyllands Politi kan kontaktes på 114, hvis man har observeret biler i området.

Referat:
Politiet i Frederikshavn efterlyser stjålne skibsskruer til en værdi af 800.000 kroner.